Diari Oficial de la Generalitat Valenciana


Sumari del DOGV 8198, del 26-12-2017 (2017/11611)

RESOLUCIÓ de 18 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici de 2018 les subvencions per al finançament de programes de desenvolupament comunitari.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8198

Data del DOGV
:   26-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11134


Data del document
:   18-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 18 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici de 2018 les subvencions per al finançament de programes de desenvolupament comunitari. [2017/11354]  
Mitjançant l'Ordre 9/2016, de 13 d'abril, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions en matèria d'acció comunitària (DOCV 7765, 21.04.2016).  
En virtut del que s'hi exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2018 les subvencions per a la realització d'actuacions d'inclusió social de les persones o unitats familiars que es troben en situació de vulnerabilitat, regulades per l'Ordre 9/2016, de 13 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de les subvencions en matèria d'acció comunitària (d'ara en avant, Ordre 9/2016).  
  
Segon. Condicions de concessió de la subvenció  
1. El procediment de concessió d'aquestes subvencions es tramita en règim de concurrència competitiva.  
2. Per a obtindre la condició de beneficiaris de les subvencions regulades en l'Ordre 9/2016 les entitats sense ànim de lucre han de complir els requisits establits en l'article 3 de la mencionada ordre.  
  
Així mateix, les entitats beneficiàries de la subvenció han de complir les obligacions arreplegades en l'article 4 de l'Ordre 9/2016.  
No es poden subvencionar aquells projectes dirigits als col·lectius de població gitana, població immigrant, diversitat funcional, persones grans i tots aquells col·lectius que presenten projectes que tinguen línies específiques de subvenció en la Vicepresidència i Conselleria d'Igualtat i Polítiques Inclusives. Tampoc es podran acollir a aquesta convocatòria aquells projectes dirigits als col·lectius que tinguen línies de subvenció especifiques en la Conselleria de Sanitat Universal i Salut Pública, a excepció dels que són d'àmbit social i que van dirigits a l'acollida integral i atenció de les necessitats bàsiques i d'inclusió social de les persones amb VIH en situació de vulnerabilitat o en risc d'exclusió social.  
  
  
Tercer. Finançament  
1. El projecte de llei de pressuposts per a l'exercici 2018 disposa l'existència de la línia de subvenció S1827000 en aplicació pressupostària 28.64.15.292.32 dotada per un import màxim estimat de 2.830.000 - euros destinada totalment a programes de desenvolupament comunitari.  
  
2. No obstant això, l'import global màxim de les ajudes convocades per la present ordre queda condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2018.  
3. Una vegada aprovada i publicada l'esmentada llei de pressupostos, una resolució de la vicepresidenta del Consell i consellera d'Igualtat i Polítiques Inclusives donarà publicitat a la línia pressupostària concreta i als imports globals màxims definitius destinats a la concessió de les ajudes previstes en la present convocatòria, en el cas que els imports siguen superiors a les dotacions que per a les esmentades línies figuren en els paràgrafs anteriors.  
  
Quart. Termini i lloc de presentació de les sol·licituds de subvenció  
  
1. El termini per a la presentació de les sol·licituds és d'un mes des de l'endemà de la publicació de la present convocatòria en el Diari Oficial de la Generalitat Valenciana.  
L'incompliment del termini determinaria automàticament l'exclusió de la convocatòria.  
Les sol·licituds s'han de formalitzar segons el model que s'adjunta, com a annex I de la present resolució. Aquest model de sol·licitud està disponible en el portal de la Generalitat, www.gva.es, accedint a l'apartat «Guia Prop», «Tràmits i serveis».  
2. Les sol·licituds de subvencions regulades en la present resolució han d'estar formalitzades i subscrites com cal per qui exercisca la representació legal de l'entitat. El nom de l'entitat ha de coincidir amb el que figure en el CIF.  
S'han de presentar preferentment, juntament amb la documentació requerida, en els registres d'entrada de les direccions territorials d'Igualtat i Polítiques Inclusives on radique la seu social de l'entitat sense ànim de lucre. També pot presentar-se per mitjans telemàtics, mitjançant el certificat electrònic en la seu electrònica de la Generalitat https://seu.gva.es.  
Tot això sense perjudici del que disposa la legislació de procediment administratiu comú.  
3. Cada entitat només pot presentar una sol·licitud, que ha de contindre una de les actuacions previstes en l'article 2 de l'Ordre 9/2016.  
  
  
Cinqué. Documentació que ha d'acompanyar a la sol·licitud  
La sol·licitud emplenada com cal, que s'adjunta com a annex I, ha d'incloure tots els aspectes necessaris per a la valoració de l'activitat a subvencionar. Aquelles dades o aspectes que no hagen sigut aportats en la fitxa tècnica corresponent, inclosa en l'apartat L de la sol·licitud, no poden ser tinguts en compte als efectes de valoració.  
  
Amb la sol·licitud d'aquesta convocatòria, s'ha d'aportar, adjunt, el model d'autorització de consulta telemàtica de dades per a ajudes i subvencions de la Vicepresidència i Conselleria d'Igualtat i Polítiques Inclusives que consta com a annex II. La no autorització suposa que l'interessat ha d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social  
En el cas que l'entitat siga perceptora nova de subvencions de la Vicepresidència i Conselleria d'Igualtat i Polítiques Inclusives o s'hagen modificat els dades presentades per l'entitat en relació amb anteriors convocatòries, cal aportar:  
1) Fotocòpia compulsada de la targeta del CIF de l'entitat sol·licitant.  
2) Fotocòpia compulsada dels estatuts vigents de l'entitat.  
3) Model de domiciliació bancària, segons el que s'adjunta com a annex III i que figura en el portal de la Generalitat, www.gva.es, accedint a l'apartat «Guia Prop».  
  
Sisé. Criteris de valoració de les sol·licituds i determinació de les subvencions  
Les sol·licituds presentades s'han de valorar d'acord amb els criteris assenyalats en l'article 6 de l'Ordre 9/2016.  
Els criteris per a determinar la quantia de la subvenció s'estableixen en l'article 7 de l'Ordre 9/2016.  
  
Seté. Termini de resolució i notificació  
1. El termini màxim per a resoldre i publicar la resolució és de sis mesos a comptar des l'endemà de la publicació de la resolució de convocatòria en el Diari Oficial de la Generalitat Valenciana, de conformitat amb les disposicions de l??article 11 de l'Orde 9/2016.  
2. Després d'haver transcorregut el termini màxim per a resoldre sense que s'haja dictat cap resolució expressa, les sol·licituds han d'entendre's desestimades per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
3. La resolució per la qual es concedeixen o deneguen les subvencions s'ha de notificar mitjançant la publicació en el Diari Oficial de la Generalitat Valenciana i en la pàgina web de la Direcció General d'Inclusió Social, segons la normativa vigent de Procediment Administratiu Comú.  
  
Huité. Recursos  
La resolució de concessió de la subvenció que es dicte d'acord amb aquesta convocatòria posa fi a la via administrativa, i contra aquella es pot interposar un recurs potestatiu de reposició en el termini d'un mes a comptar des de l'endemà de la publicació; o bé, directament, un recurs contenciós administratiu, en el termini de dos mesos a comptar des de l'endemà de la publicació, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Règim de lliuraments de pagament  
1. L'abonament de les subvencions es fa d'acord amb el règim establit en la Llei de pressupostos de la Generalitat per a l'exercici 2018, per al pagament dels serveis socials especialitzats o, en absència d'aquest, s'ha de subjectar al que disposa l'article 12.1 de l'Ordre 9/2016.   
  
2. El termini màxim per a la justificació del lliurament de la primera bestreta de la subvenció finalitza necessàriament el 31 d'octubre de 2018, la justificació de l'import restant juntament amb la presentació de la memòria tècnica finalitza el 31 de gener de 2019.  
  
Desé. Justificació de la subvenció  
1. Les entitats beneficiàries poden ser subvencionades en les despeses de personal i d'altres despeses corrents que resulten necessàries per a l'exercici de l'activitat subvencionada.  
2. Les entitats beneficiàries han de presentar la justificació de l'activitat subvencionada davant la Direcció Territorial corresponent, en el cas d'actuacions d'àmbit provincial i davant la direcció general competent en matèria d'inclusió social, en el cas d'actuacions d'àmbit supraprovincial o autonòmic. Tot això sense perjudici del que disposa la legislació de procediment administratiu comú.  
La justificació consta de la documentació de caràcter econòmic justificativa de l'acció subvencionada i d'una memòria tècnica relativa a l'actuació subvencionada.  
Quan les activitats s'hagen finançat, ultra la subvenció, amb fons propis o altres subvencions o recursos, ha d'acreditar-se mitjançant documentació de caràcter econòmic l'import, procedència i aplicació de tals fons a les activitats subvencionades.  
  
3. La documentació de caràcter econòmic que cal presentar ha de justificar les despeses de personal i les despeses corrents ocasionades en les actuacions realitzades amb anterioritat a l'últim dia de l'exercici econòmic subvencionat i ha de contindre:  
a) Una relació detallada de les despeses ocasionades pel projecte objecte de subvenció, amb identificació del creditor i del concepte de despesa, l'import, la data d'emissió, la relació amb el projecte subvencionat i el percentatge de finançament que s'imputa a la Generalitat, segons el model que figura en la pàgina web de la conselleria competent en matèria d'inclusió social.  
b) Les factures o els documents de valor probatori equivalent acreditatius de les despeses incorporades en la relació anterior, mitjançant la presentació d'originals o còpies compulsades. Aquestes han de complir els requisits arreplegats en el Reial decret 1619/2012, de 30 de novembre, pel qual s'aprova el reglament que regula les obligacions de facturació.  
c) Se subvencionen els costs salarials bruts, inclosos els pagaments a la Seguretat Social corresponent a l'empresa del personal laboral contractat per les entitats per a l'execució de les activitats objecte de la subvenció. Aquests costs salarials bruts estan limitats per les quanties anuals arreplegades en la taula salarial que figura en l'annex A per al grup o categoria professional en què s'enquadre el lloc de treball.  
  
En cas d'imputar costs salarials o altres justificacions que impliquen obligacions fiscals de l'últim trimestre de l'exercici, s'ha de presentar una declaració responsable en què s'indique que s'aportarà la documentació justificativa durant el mes de gener de l'exercici següent.  
  
Abans de fotocopiar els originals han de marcar-se amb un segell o diligència, el model dels quals figura en la pàgina web de la Conselleria competent en matèria d'inclusió social, amb indicació del número d'expedient per a la justificació del qual han sigut presentats i el percentatge de finançament que s'imputa a la Generalitat.  
4. La memòria tècnica o descriptiva de l'execució del projecte subvencionat ha de permetre conéixer el nombre de beneficiaris del projecte, les actuacions realitzades, el grau de compliment dels objectius proposats, els materials i la metodologia utilitzada i totes les altres dades es consideren de rellevància. La memòria s'ha d'elaborar d'acord amb el model que figura en la pàgina web de la conselleria competent en matèria d'inclusió social, i s'ha de remetre en suport informàtic (format pdf) a la següent adreça de correu electrònic: inclusio\_imiamh@dgr.xi  
  
Les dades referents a les persones beneficiàries del programa s'han de presentar sempre desagregades per gènere.  
5. Les despeses a justificar han de correspondre's amb els continguts dels projectes objecte de subvenció, i no són pas admissibles despeses d'actuacions que no estiguen específicament previstes en la descripció d'aquests. D'acord amb el que determina l??article 31.2, de la Llei 38/2003, es considera despesa feta, amb caràcter general, la que ha sigut pagada efectivament abans que s'acabe el període de justificació.  
  
6. En aquelles despeses subjectes a la normativa reguladora de l'Impost sobre la Renda de les Persones Físiques, ha d'aportar-se la documentació justificativa de la retenció i de l'ingrés en l'Agència Estatal d'Administració Tributària de les quantitats corresponents per rendiments del treball, per rendiments d'activitats econòmiques o per rendiments procedents de l'arrendament o subarrendament d'immobles.  
  
7. Així mateix, en la justificació de les retribucions de personal laboral contractat, juntament amb els fulls de salaris corresponents, s'han d'adjuntar els documents de cotització a la Seguretat Social preceptius, i també l'ingrés de les cotitzacions en la Tresoreria General de la Seguretat Social.  
  
Onzé, Entrada en vigor  
Aquesta resolució entra en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es pot interposar potestativament un recurs de reposició davant la consellera d'Igualtat i Polítiques Inclusives en el termini d'un mes comptat des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen l'article 10.1.a i l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es crega oportú.  
  
  
València, 18 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.